തുറവൂർ കുട്ടപ്പൻ

എറണാകുളം, കോട്ടയം ജില്ലകളിൽ പ്രചാരത്തിലുള്ള ഒരു നാടൻ കലാരൂപമായ മ്ലാവേലി വായനയുടെ അവതാരകനായിരുന്നു തുറവൂർ കളപ്പുരപ്പറമ്പിൽ കെ.കെ.കുട്ടപ്പൻ എന്ന തുറവൂർ കുട്ടപ്പൻ(മരണം: 23 ഓഗസ്റ്റ് 2021). കുട്ടപ്പൻ ആശാൻ എന്നറിയപ്പെട്ടിരുന്ന ഇദ്ദേഹം ബ്ലാവേലി വായനയെ ജനകീയമാക്കുന്നതിൽ മികച്ച സംഭാവനകൾ നൽകി. 
ജീവിതരേഖ
തൃപ്പൂണിത്തുറ നാരായണനിൽ നിന്നാണ്‌ 12-ാം വയസ്സിൽ കുട്ടപ്പനാശാൻ ബ്ലാവേലി വായന പഠിച്ചത്‌. 70 വർഷത്തിലേറെയായി എറണാകുളം, തൃശൂർ ജില്ലകളിലെ ഹൈന്ദവ കുടുംബങ്ങളിൽ കർക്കടക മാസത്തിലും ആലുവ ശിവരാത്രി മണപ്പുറത്തും ചുരുൾചിത്രകലാരൂപമായ ബ്ലാവേലി വായന നടത്തിയിരുന്നു. 
23 ഓഗസ്റ്റ് 2021 ന് അന്തരിച്ചു. 
അവതരണങ്ങൾ
 2015ൽ കൊച്ചി ബിനാലെയിൽ ബ്ലാവേലി വായന നടത്തി  ശ്രദ്ധേയനായി.
 ഹോങ്കോങ്‌ ആസ്ഥാനമായുള്ള ഹോൾഡസ്‌ പേപ്പർ ഡാൻസ്‌ ആൻഡ്‌ തിയറ്റർ കലാസംഘടനയുടെ ഡയറക്ടർ ഡോ. കാന്താ കൊച്ചാർ തയ്യാറാക്കിയ ഡോക്യുമെന്ററിയിൽ കുട്ടപ്പൻ ആശാന്റെ അവതരണം ഉൾപ്പെടുത്തിയിരുന്നു. 
അവലംബം

വർഗ്ഗം:നാടൻ കലകളുടെ അവതാരകർ
വർഗ്ഗം:2021-ൽ മരിച്ചവർ
വർഗ്ഗം:കൊച്ചി-മുസിരിസ് ബിനാലെ 2014